Ledelsen på Læsø Skole har udarbejdet et forslag til en ny form for indskoling. Skolen foreslår, at man indfører en såkaldt rullende skolestart, som betyder, at elever kan starte i børnehaveklassen på forskellige tidspunkter i løbet af skoleåret. Skolen foreslår også, at man indfører aldersintegrerede klasser fra 0. til 2. klasse, hvor undervisningen varetages af lærere i samarbejde med børnehaveklasseledere. Forslaget kommer blandt andet på baggrund af et faldende elevtal på Læsø Skole. Læsø Kommune skal på et byrådsmøde d. 28. februar tage stilling til forslaget.
Læsø Skole vil lægge 0. - 2. klasse sammen og indføre rullende skolestart.